יומני הנסיכה 2: אירוסין מלכותיים

יומני הנסיכה 2: אירוסין מלכותיים (באנגלית: The Princess Diaries 2: Royal Engagement) הוא סרט המשך ללהיט שובר הקופות "יומני הנסיכה" מבית היוצר של דיסני. הסרט בוים על ידי גארי מרשל ונכתב על ידי שונדה ריימס. בסרט מככבות: ג'ולי אנדרוז ואן האת'וויי. הסרט יצא בארצות הברית ב-11 באוגוסט 2004.

תקציר העלילה 
הסרט ממשיך את עלילת הסרט הקודם. לאחר סיום לימודיה בקולג', מיה (אן האת'וויי) עוברת להתגורר עם סבתה בארמון בממלכה הבדיונית ג'נוביה. מיה חוגגת את יום הולדתה ה-21, וצפויה לרשת את המלוכה בעוד כמה חודשים, אך עליה להינשא קודם. מיה מתארסת לאנדרו ג'קובי, דוכס מאנגליה, והם צפויים להתחתן בקרוב.

העלילה מסתבכת כשרוזן מרושע, בשם הרוזן מרבי, מנסה להמליך את אחיינו, לורד דברו, במקום מיה. מיה ולורד דברו נפגשים בנשף יום הולדתה ה-21, ורוקדים. לורד דברו אינו מציג בפניה את זהותו האמיתית. במהלך הסרט השניים מתאהבים, אך מיה לא רוצה להנשא לו כדי להיות מלכה. היא פונה לממשלה ומבקשת לשנות את החוק על מנת לאפשר לה להפוך להיות מלכה ללא נישואין. הממשלה מאשרת לה את הבקשה.

צוות שחקנים 
 אן האת'וויי – מיה
 ג'ולי אנדרוז – המלכה קלאריס
 הקטור אליזונדו – ג'ו
 הת'ר מטרזו – לילי מוסקוביץ
 ג'ון ריס-דייוויס – לורד מברי
 כריס פיין – ניקולס
 קאלום בלו – אנדרו ג'קובי
 קתלין מארשל – שרלוט קאטאווי
 קים תומסון – אלזי קנוורת'י

קישורים חיצוניים 

 

סרטי 2004
סרטי קומדיה
דיסני: סרטים
סרטים אמריקאיים
סרטים מבוססי ספרים
סרטי קומדיה רומנטית
סרטי המשך אמריקאיים
סרטי גארי מרשל